Edukiak
Indizea 🔎︎

# Dokumentuetako gertaerek gidatutako makroak

Sekzio honek deskribatzen du nola esleitu scriptak aplikazioaren, dokumentuen edo inprimakien gertaerei.

Software-gertaera zehatz bat gertatzen denean makro bat automatikoki exekutatu daiteke, makroa gertaerari esleituta. Hurrengo taulak dokumentu-gertaeren ikuspegi orokorra eskaintzen du, eta esleitutako makro bat zein puntutan exekutatzen den.

Gertaera | Esleitutako makroa exekutatu... | errutina
Hasi aplikazioa | ...LibreOffice aplikazio bat hasi ondoren. | OnStartApp
Itxi aplikazioa | ...LibreOffice aplikazio bat amaitu aurretik. | OnCloseApp
Dokumentua sortu da | ...Dokumentu berria sortu da Fitxategia - Berria edo Berria ikonoa erabilita. Kontuan izan gertaera hori Basic IDEa irekitzen denean ere abiarazten dela. | OnCreate
Dokumentu berria | ...dokumentu berri bat Fitxategia - Berria menu-aukeraren bidez edo Berria ikonoaren bidez sortutakoan. | OnNew
Dokumentuaren karga amaitu da | ...dokumentu bat Fitxategia - Ireki menu-aukeraren bidez edo Ireki ikonoaren bidez ireki baino lehen. | OnLoadFinished
Dokumentu irekia | ...dokumentu bat Fitxategia - Ireki menu-aukeraren bidez edo Open ikonoaren bidez irekitakoan. | OnLoad
Dokumentua ixtera doa | ...dokumentu bat itxi aurretik. | OnPrepareUnload
Dokumentu itxia | ...dokumentu bat itxitakoan. Kontuan izan "Gorde dokumentua" gertaera dokumentua itxi aurretik gordetzean ere gerta daitekeela. | OnUnload
-erabiltzaile-interfazerik ez- |  | OnLayoutFinished
Ikuspegia sortu da | Dokumentua bistaratu da. Kontuan izan gertaera hori dokumentu bat bikoizten denean ere gertatzen dela. | OnViewCreated
Ikuspegia ixtera doa | Dokumentu-diseinua kentzen ari da. | OnPrepareViewClosing
Ikuspegia itxi da | Dokumentuaren diseinua garbitu egiten da dokumentua itxi baino lehen. | OnViewClosed
Aktibatu dokumentua | ...dokumentu bat aurreko planora ekarritakoan. | OnFocus
Desaktibatu dokumentua | ...beste dokumentu bat aurreko planora ekarritakoan. | OnUnfocus
Gorde dokumentua | ...dokumentu bat Fitxategia - Gorde aukeraren bidez edo Gorde ikonoaren bidez gorde aurretik, baldin eta dokumentuaren izena lehendik zehaztuta badago. | OnSaveAs
Dokumentua gorde da | ...dokumentu bat Fitxategia - Gorde aukeraren bidez edo Gorde ikonoaren bidez gordetakoan, baldin eta dokumentuaren izena lehendik zehaztuta badago. | OnSaveDone
Dokumentua gordetzeak huts egin du | Dokumentua ezin izan da gorde. | OnSaveFailed
Gorde dokumentua honela | ...dokumentu bat izen zehatz batekin gorde aurretik (Fitxategia - Gorde honela aukeraren bidez, Fitxategia - Gorde aukeraren bidez edo Gorde ikonoaren bidez, baldin eta dokumentuaren izena oraindik zehaztu ez bada). | OnSaveAs
Dokumentua honela gorde da: | ... dokumentu bat izen zehatz batekin gordetakoan (Fitxategia - Gorde honela aukeraren bidez, Fitxategia - Gorde aukeraren bidez edo Gorde ikonoaren bidez, baldin eta dokumentuaren izena oraindik zehaztu ez bada). | OnSaveAsDone
'Gorde honela' aukerak huts egin du | Dokumentua ezin izan da gorde. | OnSaveAsFailed
-erabiltzaile-interfazerik ez- | Dokumentuak diskoan duen kokapena aldatu denean, adibidez Fitxategia - Gorde honela... ekintzaren ondoren. | OnStorageChanged
Dokumentuaren kopia gordetzea edo esportatzea | ...dokumentu bat Fitxategia - Gorde kopia bat, Fitxategia - Esportatu, Fitxategia - Esportatu PDF gisa menu-aukeren bidez edo Gorde ikonoaren bidez gorde aurretik. | OnCopyTo
Dokumentuaren kopia sortu da | ...dokumentu bat Fitxategia - Gorde kopia bat, Fitxategia - Esportatu, Fitxategia - Esportatu PDF gisa menu-aukeren bidez edo Gorde ikonoaren bidez gorde ondoren. | OnCopyToDone
Dokumentuaren kopia sortzeak huts egin du | Dokumentua ezin izan da kopiatu edo esportatu. | OnCopyToFailed
Inprimatu dokumentua | ...'Inprimatu' elkarrizketa-koadroa itxitakoan, baina uneko inprimatze-prozesua hasi aurretik. Gertaera hori kopia bat inprimatzen den bakoitzean gertatzen da. | OnPrint
-EIrik ez- | ...dokumentu baten segurtasun-ezarpenak aldatu ondoren. | OnModeChanged
'Aldatuta' egoera aldatu egin da | Dokumentu baten aldatze-egoera aldatu egin da. | OnModifyChanged
Dokumentuaren izenburua aldatu da | Dokumentuaren izenburua eguneratu denean. | OnTitleChanged
Azpi-osagaia kargatu da | ...datu-base bateko inprimaki bat ireki ondoren. | OnSubComponentOpened
Azpi-osagai bat itxi da | ...datu-base bateko inprimaki bat itxi ondoren. | OnSubComponentClosed
Gutun-inprimakien inprimaketa hasi da | ...Fitxategia - Inprimatu edo Tresnak - Posta-konbinazioko morroia menuak erabilita gutun-inprimakiak inprimatu baino lehen. | OnMailMerge
Gutun-inprimakien inprimaketa amaitu da | ...Fitxategia - Inprimatu edo Tresnak - Posta-konbinazioko morroia menuak erabilita gutun-inprimakiak inprimatu ondoren. | OnMailMergeFinished
Inprimaki-eremuen inprimaketa hasi da | ...inprimaki-eremuak inprimatu baino lehen. | OnFieldMerge
Inprimaki-eremuen inprimaketa amaitu da | ...inprimaki-eremuak inprimatu ondoren. | OnFieldMergeFinished
Orrialde kopuruaren aldaketa | Orrialde kopurua aldatzen denean. | OnPageCountChanged

Gertaera asko dokumentuei lotuta daude, OnStartApp, OnCloseApp, OnCreate eta OnLoadFinished salbu, horiek aplikazio-mailan gertatzen baitira. OnSubComponentOpened eta OnSubComponentClosed gertaerak datu-baseen inprimakiek abiarazten dituzte.

Writer dokumentuek honako gertaerak abiarazten dituzte: OnLayoutFinished, OnMailMerge, OnMailMergeFinished, OnFieldMerge, OnFieldMergeFinished eta OnPageCountChanged.

## Makroa gertaera bati esleitzea

1. Aukeratu Tresnak - Pertsonalizatu eta egin klik Gertaerak fitxan.

2. Hautatu esleipena globalki edo uneko dokumentuan bakarrik baliozkoa izatea nahi duzun Gorde hemen zerrenda-koadroan.

3. Hautatu gertaera Gertaera zerrendan.

4. Hautatu Makroa, eta hautatu aukeratutako gertaerari esleitu beharreko makroa.

5. Sakatu Ados makroa esleitzeko.

6. Sakatu Ados elkarrizketa-koadroa ixteko.

## Gertaerari bati esleitutako makroa kentzea

1. Aukeratu Tresnak - Pertsonalizatu eta egin klik Gertaerak fitxan.

2. Hautatu esleipen globala edo uneko dokumentuan bakarrik baliozkoa den esleipena kentzea nahi duzun. Horretarako, hautatu Gorde sarrera aukera.

3. Hautatu Gertaera zerrendatik kendu beharreko esleipena duen gertaera.

4. Sakatu Kendu.

5. Sakatu Ados elkarrizketa-koadroa ixteko.

Erlazionatutako gaiak

Gertaerei makroak esleitzeaz gain,LibreOffice dokumentuek abiarazitako gertaerak behatu daitezke.